Pattern 1914 Enfield

KinnigBroDoareFuzuilhMont en-droTennata dre zorn, dre vorailhMunision.303 British.30-06 Springfield (stumm SUA)7 × 57 mm Mauser (stumm Remington 1934)7,92 × 57 mm Mauser (stummoù kemmet en Europa da vare brezel Spagn)ProduerienWinchester Repeating Arms CompanyRemingtonEddystone ArsenalMare produiñ1915-1917 (Pattern 1914)1917-1919 (M1917)Perzhioù teknikelMas4,250 kgHirder1.175 mmHirder ar c'hanol660 mmHed-tenn efedus730 mTizh mont e-maez ar boledoù725 m/sEndalc'hKarger diabarzh 5 kartouchenn pourveziet gant ul laonenn-gargañ (6 kartouchenn e .30-06 Springfield)LezennRummad e Bro-C'hallC
Ar Pattern 1914 Enfield zo ur fuzuilh-vorailh breizhveurat implijet a-nebeudoù gant ar British Army, ha gant arme ar Stadoù-Unanet dindan an anv M1917 Enfield, e-pad ar Brezel-bed Kentañ dreistholl.

 Istor 
Un nebeud bloavezhioù a-raok ar Brezel-bed Kentañ e soñje da bennoù zo e arme ar Rouantelezh-Unanet ne oa ket efedus ar fuzuilhoù Lee-Enfield SMLE. Ur fuzuilh-vorailh, diazezet he gwikefre war reoù Mauser, a voe savet hag anvet P13 (evit Pattern 1913). Kambret e oa evit ur munision nevez ha galloudusoc'h, an .276 Enfield, a oa sañset kemer plas an .303 British HOUSTON Rob, STROYAN Christine (renerezh), Armes à feu de légende, Larousse, 2019, p. 155. E deroù ar brezel e vankas buan armoù-skoaz d'ar vro : divizet e voe adkambriñ ar P13 e .303 British, ha lakaat ober anezhi er Stadoù-Unanet dindan an anv Pattern 1914, pe P14. Adalek 1915 ha betek 1917 e voe produet eno gant Winchester, Remington hag arsanailh Eddystone, ur rann eus Remington POPENKER Maxim, P14 (Pattern 14) / M1917 Rifle (lennet d'ar 24/02/2025). Ar stumm-mañ a voe implijet war an talbenn, lod anezhe en ur stumm fuzuilh-resisted gant ul lunedenn. Herbert W. McBride, ur soudard kanadian hag a rae gant ur Pattern 1914 Enfield, a voe e-touez ar re gentañ o skrivañ ul levr diwar-benn an taktikoù ijinet pe gwellaet gant ar sniperien da vare ar Brezel-bed Kentañ McBRIDE Herbert W., A Rifleman Went to War, 2015, 314 p., ISBN 978-1517731823.
kleiz|thumb|Ar stumm stadunanat M1917 Enfield

 Stumm M1917 Enfield 
Pa erruas ar Stadoù-Unanet er brezel e 1917 en em gavjont gant ar memes kudenn, pa oa re izel an niver a fuzuilhoù Springfield M1903 gante. Divizet e voe neuze lakaat an tri embregerezh da broduiñ ur stumm eus ar Pattern 1914 anvet M1917 Enfield, dezhañ ar c'halibr .30-06 Springfield hag un nebeud kemmoù. 

 Goude ar Brezel-bed Kentañ 
Padout a reas implij ar fuzuilh betek kreiz an XX kantved, evel da vare Brezel Spagn, hag en Eil Brezel-bed, etre daouarn an Home Guard pe ar Forces Françaises Libres da skouer. Ur stumm e 7,92 × 57 mm Mauser a voe produet gant Remington e 1934.

 Levrlennadur 
  Bruce N. CANFIELD, The U.S. Model 1917 Rifle, Andrew Mowbray Publishing Inc., 2024, 300 p., ISBN 9781931464925

 Daveennoù 

Rummad:Fuzuilhoù
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù ar Rouantelezh-Unanet
Rummad:Armoù SUA